З А П И С Н И К

Са 04. редовне седнице Одбора за статут и нормативне акте Скупштине опшптине Сента која се одржава 28.02.2025. године са почетком у 9,00 часова у Андрушко сали градске куће.

# Седници присуствују Анита Бала, председница одбора, Ласло Варга, Борис Зец, и Горан Авдаловић чланови одбора, Атила Јухас, заменик председника СО Сента, Јованка Ђуровић заменица начелнице Општинске управе, Игор Стојков секретар СО Сента, Золтан Шимоњи руководилац Одсека за имовинско-правне послове, Бранимир Вучуровић из Одсека за друштвене делатности и Анико Гачер, као записничар.

# Одсутни чланови одбора:Татјана Бало, Гордана Ђекић и Роберт Барна.

Председница поздравља присутне, констатује да постоји кворум за пуноважно одлучивање и предлаже следећи

Д Н Е В Н И Р Е Д:

1. Утврђивање текста записника са 3. редовне седнице одбора;
2. Разматрање предлога Програма рада Скупштине општине Сента за 2025. годину;
3. Разматрање предлога Одлуке о заснивању хипотеке на непокретности;
4. Разматрање предлога Закључка о усвајању Годишњег извештаја о раду Координационе комисије за инспекцијски надзор над пословима из изворне надлежности општине Сента за 2024. годину;
5. Разматрање предлога о усвајању Плана рада Општинског штаба за ванредне ситуације за 2025. годину;

Дневни ред се једногласно усваја без примедби.

1.тачка

Утврђивање текста записника са 3. редовне седнице одбора;

Записник се усваја једногласно без примедби.

2. тачка

Разматрање предлога Програма рада Скупштине општине Сента за 2025. годину;

Уводно излагање дао је Игор Стојков.

Председница је отворила претрес.

С обзиром да нико од присутних није затражио реч, председница је затворила претрес и предлог ставила на гласање.

Након гласања констатовала да је већином гласова (3 за и са једним уздржаним) донет:

З а к љ у ч а к

Усваја се предлог Програма рада Скупштине општине Сента за 2025. годину и предлаже се Скупштини општини на разматрање и усвјање.

3. тачка

Разматрање предлога Одлуке о заснивању хипотеке на непокретности;

Уводно излагање дао је Золтан Шимоњи.

Председница је отворила претрес.

Дискутовали су Борис Зец, Атила Јухас и Игор Стојков.

Борис Зец: Ја мислим да је ово веома корисно, али чим су у питању фондације и толике паре које стижу из Мађарске, у све се укључе крадљиве партије ВМС-а и СНС-а. Преко фондација се увек оно најбоље прати паре, због тога вероватно ће један део да буде прецењен, један део ће ићи у нечији џеп, човеку чији је фонд, због тога не можемо на то гласати. тако да сам ја против тога. Хвала лепо.

Атила Јухас: Желим да скренем пажњу да је новац, већ потрошен на синагогу и њен пројекат обнове, а средства су добијена путем конкурса. Ова основна гаранција ће осигурати да синагога задржи своју функцију наредних 25 година.

Борис Зец: Лепо сам добио ово појашњење, па изгледа да је један део новца већ завршио у одређеним џеповима.

Juhász Attila: Ако неко сумња на тако нешто, нека поднесе кривичну пријаву. До сада су спроведене јавне набавке, поступци и сама инвестиција.

Борис Зец: Ја мислим да је оно што је Јухас Атила рекао правно питање, а не нешто о чему би требало да се изјашњава професор мађарског језика – иако, наравно, има право да учествује у расправи. Да ли је неко у праву и да ли је то доказано, мислим да може утврдити једино суд. Овде је реч о политичкој расправи и политичком мишљењу, и о томе се не може расправљати као да не расправљамо ни о чему. Када то дође на суд, када поднесемо, то ће бити – кад-тад.

Тако да у томе немаш право, делимично у томе да се то треба решавати на суду, пријаве и тако даље, али у суштини ми се овде налазимо на политичком форуму, и на политичком форуму свако има право да отворено каже шта мисли.

С обзиром да нико више од присутних није затражио реч, председница је затворила претрес и предлог ставила на гласање.

Након гласања констатовала да је већином гласова(3 за и са једним уздржаним) донет:

З а к љ у ч а к

Усваја се предлог Одлуке о заснивању хипотеке на непокретности, и предлаже се Скупштини општини на разматрање и усвјање.

4. тачка

Разматрање предлога Закључка о усвајању Годишњег извештаја о раду Координационе комисије за инспекцијски надзор над пословима из изворне надлежности општине Сента за 2024. годину;

Уводно излагање дала је Јованка Ђуровић.

Председница је отворила претрес.

Дискутовали су Борис Зец и Јованка Ђуровић.

Борис Зец: Ја бих онда да питам код ових приказа, ево имамо 2022, 2023 и 2024 годину ти си рекла да је благи пораст. Па како видим 2022 , 150.000,00 , 2024, 540.000 то је око 350%. Не бих рекао да је благи пораст. Само бих хтео да питам шта је узроковао раст оволики раст прихода? Да ли је због тога, што су веће казне или већи број казни је изведен?

Јованка Ђуровић:Ми смо инсистирали. Када смо 2022. године дошли, нови састав комисије, инсистирали смо на томе да сазнамо како инспекција функционише. Захтевали смо увид у казнену праксу, коју смо сматрали незадовољавајућом. Испитали смо где су проблеми и предложили начине за убрзање процеса.

Борис Зец: Сад само би питао која је надлежност саобраћајног инспектора, а која је належност комуналног инспектора?

Јованка Ђуровић: Не постоји ту нека посебна разлика , али у одређеним ситуацијама могу деловати у сарадњи или преузимати задатке једни од других.. Могу донети следећег пута тачно које су надлежности. У Општинској Одлуци имамо тачно, посебно за шта је надлежан саобраћајни а за шта је комунални инспектор.

С обзиром да нико више од присутних није затражио реч, председница је затворила претрес и предлог ставила на гласање.

Након гласања констатовала да је већином гласова(3 за и са једним уздржаним) донет:

З а к љ у ч а к

Усваја се предлог Закључка о усвајању Годишњег извештаја о раду Координационе комисије за инспекцијски надзор над пословима из изворне надлежности општине Сента за 2024. годину, и предлаже се Скупштини општини на разматрање и усвјање.

5. тачка

Разматрање предлога о усвајању Плана рада Општинског штаба за ванредне ситуације за 2025. годину;

Уводно излагање дао је Бранимир Вучуровић.

Председница је отворила претрес.

С обзиром да нико од присутних није затражио реч, председница је затворила претрес и предлог ставила на гласање.

Након гласања констатовала да је већином гласова (3 за и са једним уздржаним) донет:

З а к љ у ч а к

Усваја се предлог о усвајању Плана рада Општинског штаба за ванредне ситуације за 2025. годину, и предлаже се Скупштини општини на разматрање и усвјање.

Обзиром да је дневни ред исцрпљен, седница се завршава у 9,19 часова.

Записник водила Председница одбора

Анико Гачер Анита Бала